
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO ŠAKIŲ SENIŪNIJOJE, GIEDRUČIŲ KAIME, MIŠKO G. 34 PADALINIMO Į KETURIS SKLYPUS, DETALIOJO PLANO TVIRTINIMO

2012 m. liepos 26 d. Nr. T-276
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 3 d. 8 p., Teritorijų planavimo įstatymo (Žin., 1995, Nr. 107-2391; 2004, Nr. 21-617) 4 str. 2 d. 5 p., 26 str. 4 d., rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 p., Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2012 m. birželio 27 d. Teritorijų planavimo dokumento patikrinimo aktu Nr. TP1- 1268, nusprendžia,

patvirtinti 0,4293 ha žemės sklypo Šakių seniūnijoje, Giedručių kaime, Miško g. 34 (kadastrinis Nr. 8433/0001:559) padalinimo į keturis 0,1430 ha, 0,0828 ha, 0,0937 ha, 0,1098 ha kitos paskirties, gyvenamosios teritorijos naudojimo būdo, vienbučių ir dvibučių gyvenamųjų pastatų statybos naudojimo pobūdžio žemės sklypus, detalųjį planą (pridedama). 
Meras                                                                                                   Juozas Bertašius

